Foto: REUTERS/Alaa al-Faqir AQSh boshchiligidagi xalqaro koalitsiyaning Iroq va Suriyaga bergan aviazarbalarida 939 tinch fuqaro halok bo‘lgan. Bu haqda koalitsiya qo‘mondonligi vakillari ma’lum qilishdi. Gap G‘arb IShIDga qarshi amaliyotni boshlagan 2014 yil avgustidan beri olingan ma’lumotlar haqida ketmoqda. “Kamida 939 fuqarolik shaxsi koalitsiya tomonidan amalga oshirilgan bombardimonlar vaqtida o‘ldirilgan”, deb aytilgan dokladda. Hujjatda aytilishicha, tinch aholi ataylab o‘ldirilmagan. Ta’kidlanishicha, koalitsiya samolyotlari 4 yil ichida Iroq va Suriya hududlariga 30 mingga yaqin aviazarba bergan.